5 चु ताम येशूदा विश्वास लबा जम्मान म्हिगदेदा सेम निजी। ओच्छे थेरी मुबा जम्मादान थे ताम ज्यबा छोर्सी थेनीगदेसे पूरा विश्वास मुबादेन परमेश्वरला आत्मासे प्लिङ्बा स्तिफनस, फिलिप, प्रखरस, निकनोर, तीमोन, पर्मिनासदेन एन्टिओखिया भिबा शहरला यहूदी धर्म तेन्बा निकोलाउसदा धम्जी। 6 ओच्छे थे म्हिगदेदा मुल चेलागदे मुबा ग्लारी भजी। जमाहेन्से मुल चेलागदेसे थे म्हिगदेथोरी ह्राङला या थान्सी प्रार्थना लजी।
7 परमेश्वरला बचन ल्हानान ग्लारी थेःबान निजी, ओच्छे यरूशलेमरी प्रभु येशूदा विश्वास लबा म्हिगदे बढब तबान निजी। परमेश्वरला मन्दिररी पूजा लबा म्हिगदे न्हङला ल्हानान म्हिगदेसेनोन प्रभु येशूदा विश्वास लजी।
8 जमाहेन्से स्तिफनस परमेश्वरला दयामायादेन शक्तिसे प्लिङ्सी म्हिगदेला गुङरी घ्रेन घ्रेन गेगदे लसी उदेकला चिनुगदे उन्बान मुबा। 9 तर दान्दे नोकर आहिन्बा म्हिगदे भिबा ह्रुप तबा दिमग्याम कोइ कोइ म्हिगदे स्तिफनस मुबा ग्लारी खसी आतोःबा आतोःबा ताम लबारी छ्याइजी। थे म्हिगदे चा अलेक्जेन्ड्रिया, कुरेनी, किलिकिया ओच्छे एशियाला म्हिगदे मुबा। 10 स्तिफनससे परमेश्वरला आत्मादेन बुद्धिग्याम पाङ्बा तामला जोहाब थेनीगदे खालैसेन पिन्आखम्नी।
11 जमाहेन्से थेनीगदेसे न्हङ न्हङरी म्हिगदेदा थीसी घुस पिन्बान चुह्रङ् भिसी पाङ्पुङ्जी, "चुसे परमेश्वरदेन मोशाला बिरोध† चुरी "मोशाला बिरोध लसी" भिबा चा परमेश्वरसे मोशादा पिन्बा ठिमला बिरोधरी भिबा हिन्ना। लसी ताम पाङ्बा ङन्से थेःजी।" 12 चुह्रङ्बा ताम लसी थेनीगदेसे म्हिगदे, यहूदी गन्बागदेदेन यहूदी धर्मगुरुगदेदा थीजी। ओच्छे थेनीगदेसे स्तिफनसदा चुङ्सी यहूदी धर्मला अदालतरी भोर्जी।
15 जमाहेन्से यहूदी धर्मला अदालतरी चिबा जम्मान म्हिगदेसे थेदा ज्यना लसी च्याजी। ओच्छे थेला ली स्वर्गदूतला ली ह्रङ्बान य्हाल य्हाल्बा म्राङ्जी।
†6:1 हिब्रू ग्योइ पाङ्बा यहूदीगदे चा इस्राएलीगदे हिन्ना। ओच्छे ग्रीक ग्योइ पाङ्बा यहूदीगदे चा अर्गु य्हुलला म्हिगदे हिन्ना।
†6:11 चुरी "मोशाला बिरोध लसी" भिबा चा परमेश्वरसे मोशादा पिन्बा ठिमला बिरोधरी भिबा हिन्ना।
